Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 11.02.2014

 

S p r á v a
z kontroly  hospodárenia rozpočtovej organizácie
Základná škola s materskou školou  Riazanská 75
___________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Ing. Emília Pošvancová
riaditeľka ZŠ s MŠ         

Február 2014

Návrh uznesenia	

Miestne zastupiteľstvo  

A. schvaľuje  

Správu z kontroly hospodárenia rozpočtovej organizácie
Základná škola s materskou školou Riazanská 75

B. ukladá  

1/ Pri zadávaní zákaziek organizácie na dodanie tovaru, služieb a prác postupovať v zmysle vnútorného predpisu vypracovaného v súlade so zákonom                     č. 25/2006 Z.z. o verejnom obstarávaní v znení n.p..
				                            Zodpovedná: riaditeľka ZŠ s MŠ
          						       Termín: trvale

2/ Vypracovať dodatok k vnútornému predpisu organizácie upravujúci spôsob vykonávania finančnej kontroly v zmysle novely zákona č. 502/2001 z.z. o finančnej kontrole a vnútornom audite v znení n.p. a postupovať pri finančnej kontrole v súlade s ním.
				                            Zodpovedná: riaditeľka ZŠ s MŠ
          						       Termín: 31.3.2014

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II. polrok 2013, schváleného  Miestnym zastupiteľstvom MČ B-NM  uznesením     č. 17/07 dňa  11. júna 2013 a v súlade so Zásadami kontrolnej činnosti samosprávy MČ B-NM,  miestny  kontrolór s pracovníčkami útvaru kontroly vykonal kontrolu rozpočtovej organizácie Základná škola s materskou školou na  Riazanskej ul. č. 75.
	Cieľom kontroly bolo preveriť finančné hospodárenie kontrolovanej organizácie za roky 2011 a 2012, so zameraním na príjmovú a výdavkovú časť rozpočtu, evidenciu majetku organizácie a vykonanie inventarizácie majetku              v sledovanom období, ako i aktualizáciu vnútorných noriem, súvisiacich s výkonom kontroly a ich dodržiavanie.

S p r á v a 
z kontroly  hospodárenia rozpočtovej organizácie
 Základná škola s materskou školou  Riazanská 75
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na II. polrok 2013, schváleného uznesením MZ MČ B-NM č. 17/07 dňa 11.6.2013 a v súlade so Zásadami kontrolnej činnosti samosprávy MČ B-NM, kontrolu hospodárenia rozpočtovej organizácie Základná škola s materskou školou na  Riazanskej ul. č. 75. 
	Cieľom kontroly bolo preveriť finančné hospodárenie kontrolovanej organizácie za roky 2011 a 2012, so zameraním na príjmovú a výdavkovú časť rozpočtu, evidenciu majetku organizácie a vykonanie inventarizácie majetku              v sledovanom období, ako i aktualizáciu vnútorných noriem, súvisiacich s výkonom kontroly a ich dodržiavanie. 

Program kontroly bol zameraný na :

1. Plnenie príjmovej časti rozpočtu a dotáciu rozpočtových prostriedkov

2. Čerpanie výdavkovej časti rozpočtu

3. Evidenciu majetku organizácie a vykonanie inventarizácie

	Stav na úseku činnosti kontrolovanej organizácie  bol zisťovaný  nepriamou kontrolou, t.j. štúdiom predložených dokladov, súvisiacich s predmetom kontroly.  
	Na základe porovnania zisteného skutočného stavu so stavom požadovaným bolo  preukázané, že kontrolované činnosti boli zabezpečené nasledovne :

	Kontrolovaná rozpočtová organizácia, pôsobiaca v oblasti školstva, hospodári s rozpočtovými prostriedkami získanými od zriaďovateľa, od iných subjektov, za odplatné výkony alebo poskytnuté transfery a dary. S rozpočtovými prostriedkami hospodári špecificky, keď získané príjmy za poskytnuté platené výkony odvádza do rozpočtu zriaďovateľa a na výdavky spojené s jej činnosťou používa prostriedky, získané od zriaďovateľa a od iných subjektov formou transferov a darov.  
	Pri zostavovaní rozpočtu príjmovej a výdavkovej časti sa riadi záväznými ukazovateľmi určenými zriaďovateľom. Rozpočet organizácie na rok 2011 a 2012, ako aj jeho úpravy, boli schválené na zasadnutí MZ MČ B-NM. Kontrolovaný subjekt účtuje v sústave podvojného účtovníctva podľa opatrenia MF SR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové a príspevkové organizácie, štátne fondy, obce a VÚC, v znení neskorších zmien a doplnkov. V zmysle zákona č. 431/2002 Z.z.                     o účtovníctve v znení n.p. a v zmysle vyššie uvedeného opatrenia MF SR má kontrolovaná organizácia vypracovanú Smernicu pre vedenie účtovníctva a ostatné interné predpisy súvisiace s jej činnosťou, ktorých dodržiavanie bolo preverené         v rámci jednotlivých bodov programu kontroly. 
MZ MČ B-NM schvaľuje rozpočet školy v príjmoch a výdavkoch. Schválený rozpočet výdavkov je pre rozpočtovú organizáciu záväzný, nakoľko rozpočtované príjmy v rozpočte sú stanovené ako minimálne a výdavky maximálne /§ 2 zákona č.2004 Z.z./. Rozpočet rozpočtovej organizácie má charakter limitného rozpočtu. Príjmy a výdavky sa sledujú oddelene, a to tak v rámci bankových účtov, ako aj výkazníctva.
	V príjmových položkách rokov 2011 a 2012 sú zahrnuté finančné prostriedky získané z prenájmov priestorov ZŠ, z prenájmu telocvične a refundácie nákladov za elektrickú energiu, vodu a teplo od nájomcov priestorov. Bežné výdavky boli rozpočtované do výšky normatívu a príjmovej časti rozpočtu podľa  jednotlivých  zariadení, resp. stredísk školy /Materská škola Teplická, Materská škola Letná, Školská jedáleň a Školský klub detí/. 
	Rozpočet kontrolovanej organizácie bol schválený MZ MČ B-NM pre rok 2011 dňa 17.03.2011 a pre rok 2012 dňa 12.01.2012. V priebehu roku 2011 bol upravený dvomi rozpočtovými opatreniami starostu MČ B-NM a v roku 2012 sa jednalo        o 16 zmien, ktoré boli schválené rozpočtovými opatreniami starostu MČ B-NM.

k bodu 1/

	Pri kontrole príjmov organizácie kontrolná skupina vychádzala z predložených dokladov, súvisiacich s činnosťou školy za obdobie rokov 2011 - 2012, t.j. z rozpočtu a upraveného rozpočtu, rozpočtových opatrení starostu, finančných výkazov, hlavnej knihy, súvahy, knihy odberateľských faktúr, odberateľských zmlúv, účtovného denníka, pokladničného denníka, odberateľských faktúr, likvidačných listov k faktúram,  výpisov z účtov a ďalších finančných údajov a interných dokladov.
	Celkový rozpočtovaný príjem pre rok 2011 bol v objeme 117.676,00 €, skutočné plnenie bolo vo výške 132.179,81 €, t.j. 112,33 % plnenia. Pre rok 2012 bol rozpočet bežných príjmov upravený vo výške 118.944,00 €, skutočné plnenie bolo    v objeme 114.439,91, t.j. 96,21 % plnenia. 

1. Príjmy z podnikania a vlastníctva majetku
    
V roku 2011 boli rozpočtované vo výške 39.000,00 €, skutočné plnenie bolo vo výške 35.716,72 € /91,58 %/. V roku 2012 boli príjmy z podnikania a vlastníctva majetku rozpočtované vo výške 27.000,00 €, skutočné plnenie bolo v objeme 36.438,85 € /134,96 %/.
	Jednalo sa o príjmy z prenájmu budovy Súkromnej strednej odbornej hotelovej škole HOST, príjmy za prenájom nebytových priestorov – telocvične, za prenájom miestností – bufet a vonkajších plôch na reklamné účely.
	Uvedené príjmy z prenájmov boli preverené na základe uzatvorených zmlúv o nájme nebytových priestorov, uzatvorených na základe zákona č.116/1990 Zb. v znení neskorších predpisov, zákona o nájme a podnájme nebytových priestorov v znení neskorších predpisov, podľa ktorých prenajímateľ so súhlasom zriaďovateľa prenecháva do nájmu časť priestoru budovy ZŠsMŠ na Riazanskej ul.č.75. V predmete nájmu sú upresnené prenajímané nebytové priestory. 
	Kontrolou nájomných zmlúv a poskytovaných služieb spojených s nájmom bolo zistené, že za kontrolované obdobia v jednotlivých rokoch bolo uzatvorených   12 zmlúv o nájme nebytových priestorov s platnosťou doby nájmu maximálne na jeden rok. Okrem uvedených zmlúv je uzatvorená dlhodobá zmluva o nájme nebytových priestorov so súhlasom zriaďovateľa s dobou nájmu 01.09.2008 – 30.06.2018  so Súkromnou strednou odbornou hotelovou školou HOST za účelom výchovno-vzdelávacej činnosti a činností s tým súvisiacich. Ďalšia dlhodobá zmluva                 s Mestskou časťou Bratislava-Nové Mesto je kontrolovanou organizáciou uzatvorená na dobu 01.07.2008 - 01.07.2013, t. zn. v čase konania kontroly už uvedená  zmluva platná nebola. Podľa vyjadrenia riaditeľky organizácie návrh novej zmluvy sa nachádzal u starostu MČ B-NM za účelom jej schválenia. Jedná sa o zmluvu o dodávke a odbere tepla a dodávke a odbere studenej a teplej úžitkovej vody v objekte Školák klub, Riazanská 75/b Bratislava, ktorý slúži na poskytovanie rekreačno-pohybových aktivít obyvateľom MČ B-NM. 
	Kontrolou úhrad nájomného a služieb boli preverené zmluvne dohodnuté úhrady, súvisiace s vyššie uvedenými zmluvami. Úhrady nájomného a služieb boli preverované v náväznosti na knihu odberateľských faktúr, konta účtu 223 000 /príjmový rozpočtový účet/ a vystavené faktúry. Zodpovední zamestnanci organizácie boli upozornení na dodržiavanie zmluvne dohodnutého zúčtovania za nájom a služby. V prípade zmien oproti zmluvne dohodnutému rozsahu hodín prenájmu je potrebné tieto riešiť dodatkami k predmetným zmluvám. Ďalej boli upozornení na zabezpečenie požadovaného dokladovania k vystaveným faktúram za nájom priestorov /zmluvy, resp. objednávky/ a na číslovanie a zakladanie nájomných zmlúv samostatne podľa vypracovaného zoznamu uzatvorených nájomných zmlúv v danom období.
Kontrolou dodržiavania platobných podmienok, súvisiacich so zmluvou č.27/2008 o dodávke a odbere tepla a dodávke a odbere studenej a teplej úžitkovej vody v objekte Školak klubu boli preverené vystavené zálohové kvartálne faktúry, ako i ročné vyúčtovania za náklady na teplo, el. energiu OST, za obsluhu OST /úhrada v pomere plochy zariadenia prístavby strediska k ploche školy, t.j. 334 m2 – 6% z prevádzkových nákladov vynaložených na dodávku tepla pre objekt školy/, náklady za spotrebu TÚV a SV podľa stavu na meračoch vodomerov. Nedostatky zistené neboli.
Kontrolou dodržiavania platobných podmienok, súvisiacich so zmluvou o nájme nebytových priestorov uzatvorenej s nájomcom Súkromná stredná odborná hotelová škola HOST, boli preverené úhrady za nájom nebytových priestorov a služieb, ktorých poskytovanie je spojené s nájmom /dodávka vody, elektrickej energie, tepla a zabezpečením odvodu vôd/. Nájomca uhrádza zálohovo odplatu za služby kvartálne v dohodnutej výške 34,8 % prenajatej plochy. Prenajímateľ uskutočňuje vyúčtovanie zálohových platieb podľa skutočných nákladov ročne /priestory ZŠ bez telocvične, jedálne a kuchyne/. Odvoz a likvidáciu odpadu si nájomca zabezpečuje na vlastné náklady.
	
2. Administratívne a iné poplatky a platby
   
V roku 2011 boli rozpočtované vo výške 35.676,00 €, skutočné plnenie bolo vo výške 34.290,09 €  /96,11 %/. V roku 2012 boli rozpočtované vo výške 35.676,00 €, skutočné plnenie bolo v objeme 39.989,13 € /112,09 %/.
	Jedná sa o poplatky detí v materskej škole a v školskom klube detí, príspevok zamestnávateľa na stravu zamestnancom, refundáciu nákladov za energie Súkromnej strednej odbornej hotelovej školy HOST, zálohových platieb za energie od Školak klubu a v roku 2012 príspevok od Bratislavského samosprávneho kraja na stravovanie žiakov Súkromnej strednej odbornej hotelovej školy HOST v jedálni školy.
	Kontrolou úhrad poplatkov za materské školy a školský klub detí  bolo zistené, že v roku 2011 poplatky za MŠ Letná boli uhradené vo výške 10.338,00 €, v roku 2012 vo výške 10.065,58 € a poplatky za MŠ Teplická boli v roku 2011 v objeme 7.538,10 € a v roku 2012 vo výške 8.254,18 €. Za Školský klub detí bol vykázaný  príjem 7.247,58 € v roku 2011 a v roku 2012 to bolo 8.021,56 €. Uvedené poplatky celkovo v roku 2011 boli vo výške 25.123,68 € a v roku 2012 boli uvedený celkový príjem vo výške 26.341,32 €.
	Pre rok 2011 boli poplatky stanovené vo výške 12,67 € na mesiac za žiaka v ŠKD a 12,67 € na mesiac na dieťa v MŠ. Pre rok 2012 boli stanovené vo výške 13,00 € na mesiac za žiaka v ŠKD i dieťa v MŠ. Námatkovou kontrolou uhrádzaných  poplatkov v náväznosti na výpisy z príjmového účtu organizácie, účtovného denníka a doložených spracovaných poštových poukazov v prípade zmluvne dohodnutého spôsobu úhrady prevodom, ako i konta účtu 223 000 /príjmový rozpočtový účet/ neboli zistené nedostatky.
	Kontrolou režijných nákladov školskej jedálne bolo zistené, že v roku 2011 sa jednalo o príjem v celkovej hodnote 9.166,41 €. V tejto sume je zahrnutý najmä príspevok zamestnávateľa na stravu zamestnancom v zákonom stanovenej výške   55 % z ceny jedla. V roku 2012 sa jednalo o príjmovú čiastku  vo výške 13.674,61 €. Okrem zákonom stanovenej výšky z ceny jedla zamestnancom túto sumu tvorí aj príspevok od Bratislavského samosprávneho kraja na stravovanie žiakov Súkromnej strednej odbornej hotelovej školy HOST v jedálni školy. Preverením fakturácie doplatkov stravy odberateľovi Súkromnej strednej odbornej hotelovej školy HOST v hodnote 0,25 € za zamestnanca podľa jednotlivých mesiacov a priloženého rozpisu neboli zistené nedostatky. V náväznosti na uvedené bol preverený účet školskej jedálne /221 000/, príjmový rozpočtový účet /223 000/, zúčtovanie preddavku na stravné /315 031 a 315 051/, prijaté preddavky na stravné HOST /324 046/, ŠJ – predpis 55 % z ceny jedla /602 500/.
Podľa rozpisu schválenej dotácie na rok 2011 Bratislavským samosprávnym krajom v súvislosti so znením VZN BSK č.34/2010 o poskytovaní príspevkov z vlastných príjmov BSK jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení bola dotácia pre Školskú jedáleň ZŠ s MŠ Riazanská schválená vo výške 2.726,00 €. Rozpočet bol v priebehu roka podľa normatívu navýšený o 201,00 €. Zmenou legislatívnych predpisov pre rok 2011 došlo k zmene normatívov platných pre rok 2011 a na základe uvedeného bola dotácia znížená o 359,00 € k 15.09.2011.  
Kontrolou poukázaných dotácií v priebehu kontrolovaných rokov neboli zistené odlišnosti oproti  oznámení BSK o schválených a upravených dotáciách.

Nedostatok bol zistený pri zabezpečovaní stravovania pre MŠ Teplická dodávateľským spôsobom bez uzatvorenej zmluvy. K uvedenému sa písomne vyjadrila riaditeľka školy s tým, že strava pre uvedenú MŠ bola dodávaná zo Základnej školy pre mimoriadne nadané deti Teplická ešte v období jej nástupu do funkcie. Podľa jej vyjadrenia mala snahu rokovať o zmluve na dodávku stravy, avšak neúspešne. Riaditeľka ZŠ pre mimoriadne nadané deti nebola prístupná na kompromis ohľadom financovania réžie a z uvedeného dôvodu nebola podpísaná zmluva /návrh zmluvy výhodný iba pre jednu stranu/. Z uvedeného dôvodu bolo k 31.12.2012 ukončené dodávanie stravy pre MŠ Teplická zo strany ZŠ pre mimoriadne nadané deti a od 1.januára 2013 je strava pre MŠ Teplická dodávaná zo školskej jedálne kontrolovanej organizácie. 

3. Ostatné príjmy

	V roku 2011 boli rozpočtované vo výške 43.000,00 €, skutočné plnenie bolo vo výške 59.696,72 € /138,83 %/. V roku 2012 boli ostatné príjmy rozpočtované vo výške 55.000,00 €, skutočné plnenie bolo v objeme 36.742,29 € /66,8 %/.
	Jednalo sa o príjmy z refakturácie nákladov za energie Súkromnej odbornej hotelovej školy HOST a zálohových platieb za energie od Školak klubu.
	Výsledok kontroly fakturácie a úhrad je rozpísaný v časti 1/ - Príjmy z podnikania a vlastníctva majetku. 

Granty a transfery

	V roku 2011 bol príjem darov z darovacieho účtu vo výške 2.475,40 € a v roku 2012 bol príjem darov v objeme 1.267,75 €. Kontrola bola zameraná na príjmový darovací účet /221 002/, výdavkový rozpočtový účet organizácie a darovacie zmluvy.
	Kontrolovaná organizácia podľa aktuálnej potreby previedla finančné dary z bankového účtu darov cez príjmový účet zriaďovateľa na výdavkový účet a uvedené financie použila v súlade so znením darovacej zmluvy. 
V roku 2011 z darovacieho účtu boli použité finančné prostriedky vo výške 230,40 € na nákup kníh a učebných pomôcok z projektu Sme v škole, čiastka   665,00 € bola použitá na vyplatenie platu zamestnancom a 1.580,00 € pri tvorbe environmentálnej učebne /grant poskytnutý Nadáciou Dexia banky Slovensko/. V prípade použitia grantu bolo preverené i vyúčtovanie grantových prostriedkov podľa záverečnej správy o plnení projektu.
MČ B-NM darovala v r.2011 financie v úhrnnej výške 1.162,94 € na zabezpečenie plaveckého a lyžiarskeho výcviku detí základnej a materskej školy. Kontrolou použitia a vyúčtovania finančných prostriedkov neboli zistené nedostatky.
V roku 2012 boli z darovacieho účtu /účet 221 002/ použité finančné prostriedky vo výške 1.267,75 €, z toho na  nákup záhradnej techniky pre MŠ Teplická, športového vybavenia, plávajúcej podlahy do multimediálnej učebne a občerstvenia pri školských akciách z projektov Školské olympijské hry, školské ovocie a príspevkov od rodičov.
	MČ B-NM darovala v roku 2012 sumu 3.538,00 € na zabezpečenie plaveckého a lyžiarskeho výcviku detí zo základnej školy.
	Dohodami o poskytnutí nenávratného finančného daru sa darca Boni Fructi zaviazal poskytovať obdarovanému finančný dar vo výške 30% zo sumy určenej ako súčin jednotkovej kúpnej ceny a dodaného množstva ovocnej šťavy pre priamy konzum detí v školskom zariadení /Zmluva o spolupráci a kúpna zmluva, Program školské ovocie podporovaný z finančných zdrojov EÚ a súkromných zdrojov/. 
	Zmluvou o poskytnutí grantu Nadáciou Pontis prostredníctvom Nadačného fondu Západoslovenskej energetiky bol poskytnutý škole grant na projekt Školské olympijské hry základných škôl v MČ B-NM.
	Zmluvou o poskytnutí grantu Nadáciou Dexia banky Slovensko bol poskytnutý škole grant na projekt Zelené obce  2011 – Environmentálna učebňa v prírode.

	Podľa VZN BSK č.8/2005 Bratislavský samosprávny kraj poskytol škole v roku 2011 dotáciu na projekt Podpora športových aktivít a organizovanie Vianočných a Silvestrovských turnajov v celkovej čiastke 1.400,00 € a v roku 2012 na projekt Podpora športových aktivít pre žiakov i širokú verejnosť sumu 5.000.00 €. Kontrolou vyúčtovania predmetnej poskytnutej účelovej dotácie neboli zistené nedostatky.

	Kontrolou rozpisu finančných prostriedkov na prenesený výkon štátnej správy na úseku školstva na základe rozpisu normatívneho nápočtu finančných prostriedkov z Ministerstva školstva SR a v náväznosti rozpisu z Magistrátu hl. m. SR Bratislavy a schváleného rozpočtu MČ B-NM bol kontrolovanej organizácii určený limit normatívnych a nenormatívnych finančných prostriedkov zo štátneho rozpočtu, t.j. limit bežného transferu, na vzdelávacie poukazy a na predškolskú výchovu žiakov.  Rozpísaný transfer bol použitý na financovanie prenesených kompetencií na úseku školstva, t.j. financovanie bežných výdavkov školy – na poskytovanie výchovy a vzdelávania školy a zabezpečenia jej prevádzky. Rozpočtovými opatreniami starostu MČ B-NM bol rozpočet v roku 2012 upravený navýšením grantov a transferov /č. 37,68,98, 102/.

	Námatkovou kontrolou použitia verejných prostriedkov transferu zo štátneho rozpočtu ako i transferu z MČ B-NM, bolo postupované v zmysle príslušných ustanovení zákona č.523/2004 Z.z. a zákona č.583/2004 Z.z. o rozpočtových pravidlách územnej samosprávy v znení neskorších predpisov. V náväznosti na uvedenú námatkovú kontrolu bolo preverené i poskytovanie finančných prostriedkov na vzdelávacie poukazy a normatív na jeden pracovný úväzok asistenta učiteľa na mesiac.  

	Kontrolou schválených dotácií v pôsobnosti Ministerstva práce, sociálnych vecí a rodiny SR podľa jednotlivých mesiacov školského roka na podporu výchovy k stravovacím návykom dieťaťa, ohrozeného sociálnym vylúčením, boli preverené poskytnuté finančné prostriedky podľa ceny stravného lístka a počtu detí a ich prevod na účet školskej jedálne.
Nedostatky zistené neboli. Vo veci uvedenej poskytovanej dotácie bolo postupované podľa zákona č.544/2010 Z.z. o dotáciách v pôsobnosti MPSVaR SR. K uvedenému boli v roku 2012 prijaté i rozpočtové opatrenia starostu MČ B-NM v časti bežných výdavkov na výkon prenesených kompetencií štátnej správy na úseku školstva /č.10, 37,38, 83, 93/. 
	Z vyššie uvedených kontrolných zistení vyplýva pre riaditeľku organizácie povinnosť venovať zvýšenú pozornosť zmluvným vzťahom, súvisiacim s príjmovou časťou rozpočtu školy.

k bodu 2/

	Vykonanou kontrolou čerpania výdavkovej časti rozpočtu preverovaného subjektu v hodnotenom období bolo zistené nasledovné :
	Na rok 2011 boli bežné výdavky kontrolovanej organizácie rozpočtované         v objeme 690.632,00 €, navýšené boli na 705.980,00 € a čerpané boli vo výške 726.803,91 €, čo predstavovalo 102,94 %-né čerpanie. Na povolenie prekročenia zvýšených výdavkov bolo vydané rozpočtové opatrenie starostu MČ B-NM č. 28 zo dňa 14.11.2011 a č. 37 zo dňa 30.12.2011, ktorými sa bežné výdavky zvýšili o 15.348,00 €.  
	Na obdobie roku 2012 bol rozpočet bežných výdavkov schválený v objeme 710.293,00 €, úpravou bol rozpočet navýšený na 749.633,00 € a čerpanie predstavovalo čiastku 745.798,08 €, čo je 99,48 % -né čerpanie. Na povolenie zvýšených výdavkov bolo vydaných 15 rozpočtových opatrení starostu MČ B-NM, ktorými sa bežné výdavky zvýšili o 39.340,00 €.       
	Preverením dotácie rozpočtových prostriedkov porovnaním poskytnutej            a čerpanej dotácie bolo zistené, že organizácia dňa 31.12.2011 vrátila z vlastných zdrojov nevyčerpanú dotáciu vo výške 36,10 € na účet zriaďovateľa a k 31.12.2012 vo výške 202,84 € na účet zriaďovateľa. 
	Kontrola bežných výdavkov bola zameraná na preverenie účtovných dokladov, preukazujúcich  čerpanie výdavkov na  tovary a služby, v tom : 
- energie, voda a komunikácie 
- materiál a služby 
- rutinná a štandardná údržba 
- ostatné tovary a služby. 
	V nadväznosti na kontrolu vyššie uvedených výdavkov boli náhodným výberom preverené došlé faktúry a ich evidencia. V roku 2011 bolo v knihe dodávateľských faktúr zaznamenaných spolu 772 faktúr v celkovom finančnom objeme 221.774,17 €  a v roku 2012 spolu 823 faktúr v celkovej sume 251.259,80 €. 	Kontrolou bolo zistené, že faktúry za dodanie fotografických služieb, ktoré boli uhradené v hotovosti neboli zaevidované v knihe dodávateľských faktúr podľa čl. 15  internej smernice pre vedenie účtovníctva - "Evidencia a skúmanie došlých faktúr".  Jednalo sa o fa č. 00012/011 v sume 300,00 € /VPD č. 155/11/ a fa č. 12/11 v sume 100,00 € /VPD č. 140/11/. Uvedený nedostatok bol prerokovaný s riaditeľkou školy počas vykonávania kontroly.
	 
	Kontrolou bolo preukázané, že výdavky na energie, vodu a komunikácie /pol. 632/ boli na rok 2011 rozpočtované v objeme 107.119,00 € a čerpanie bolo vo výške 120.402,75 €. Z uvedenej čiastky predstavovali výdavky na plyn, teplo a elektrickú energiu sumu 108.412,82 €, z toho na prevádzku ZŠ - 56.477,86 €, MŠ Letná - 24.923,88 €, MŠ Teplická - 11.013,02 €, ŠJ - 15.998,06 €. Výdavky na dodávku vody a zrážkovej vody boli vo výške 9.273,03 € a na poštovné a telekomunikačné služby bolo čerpaných 2.716,90 €. 
Pre rok 2012 boli vyššie uvedené výdavky rozpočtované v objeme 99.060,00 €     a čerpanie bolo vo výške 115.047,77 €. Z  uvedenej čiastky predstavovali výdavky na plyn, teplo a elektrickú energiu sumu 101.783,38 €, z toho na prevádzku ZŠ – 58.140,32 €, MŠ Letná – 21.939,55 €, MŠ Teplická – 9.674,20 €, ŠJ – 12.029,31 €.  Výdavky na dodávku vody a zrážkovú vodu boli vo výške 10.450,12 € a na poštovné a telekomunikačné služby bolo čerpaných 2.814,27 €.
	Náhodným výberom boli preverené účtovné doklady za vyššie uvedené opakované dodávky zemného plynu /SPP a.s./, elektriny /Energetické centrum a.s./, tepla /Bratislavská teplárenská a.s./, vodné a stočné /BVS a.s./ na základe uzatvorených zmlúv. Bolo zistené, že kontrolovaný subjekt na základe faktúry            č. 8000001709/2012 zo dňa 26.6.2012 uhradil dňa 9.7.2012 sumu 315,60 € za úroky z omeškania platieb faktúr /v počte 8/ Bratislavskej teplárenskej a.s. za dodávku tepla. Podľa interného predpisu školy "Evidencia došlých účtovných dokladov"          z 1.2.2010, bodu 10/ - Penalizačné faktúry: "Asistentka riaditeľky školy, ktorá realizuje úhradu faktúr, ktorou sa uhradzuje penále za oneskorenú faktúru alebo inú škodovú udalosť, je povinná predložiť škodovej komisii protokol s pripojením príčin, prečo došlo k penalizácii a pripája spísaný protokol so zamestnancom, konaním ktorého škoda vznikla. Penále sa až do rozhodnutia  škodovej komisie účtujú na vrub školy". Ďalej podľa bodu V. 2 Obehu účtovných dokladov organizácie, zamestnanci, zodpovední za obeh faktúr a iných účtovných dokladov znášajú všetky dôsledky, vyplývajúce z oneskorených úhrad faktúr /penále, pokuty a pod./. Podľa vyjadrenia riaditeľky školy, kontrolovaný subjekt nevypracoval požadované doklady, dokumentujúce postup organizácie v zmysle vyššie uvedených interných predpisov,  a tým konal v rozpore s nimi. 
 
	Rozpočet výdavkov na materiál a služby /pol. 633/ pre rok 2011 bol schválený vo výške 16.585,00 € a čerpanie bolo vo výške 18.609,65 €. Pre rok 2012 bol  uvedený rozpočet výdavkov schválený v objeme 24.489,30 € a čerpanie bolo vo výške 22.570,65 €.
	V rámci uvedenej položky preverovaný subjekt zabezpečil v sledovanom období nákup rôzneho materiálu pre potreby ZŠ a ostatných stredísk, ako kancelárske potreby, čistiace potreby, učebné pomôcky, toner, pracovné odevy, obuv, iný materiál. V roku 2011 organizácia zakúpila školský nábytok - 5 ks šatňových skriniek pre ZŠ v sume 1.147,75 € / fa č. 1555610927/. V roku 2012 bolo  zakúpených 70 ks stoličiek pre ŠJ v sume 1.787,52 € /fa č. 534120308/ a do multimediálnej učebne bolo zakúpených 8 stolov a 26 stoličiek v sume 1.719,08 € / fa č. 20120282/. 
	Kontrolou fakturácie za dodanie tovaru bolo zistené, že faktúry boli doložené dokladmi /objednávka, dodací list, resp. iné doklady/ potvrdzujúce oprávnenosť vystaveného dokladu dokumentujúcu skutočnosť, ktorá bola predmetom účtovníctva.
	Preverením výdavkov na nákup osobných ochranných pracovných pomôcok  zamestnancom školy v pracovnom zaradení - školník, upratovačka a zamestnanci  ŠJ /ppol. 633010/ bolo zistené, že v roku 2011 boli čerpané vo výške 383,48 €           a v roku 2012 vo výške 551,71 €. Kontrolovaný subjekt má na zaistenie BOZP vypracované predpisy, zahŕňajúce aj poskytovanie OOPP dotknutých zamestnancov. Preverením účtovných dokladov za predmetný nákup /faktúry, VPD/ neboli zistené nezrovnalosti.
Preverením náhodne vybraných dokladov, súvisiacich s nákupom materiálu      v hotovosti bolo zistené, že výdavkové pokladničné doklady boli vystavené na základe predložených dokladov /žiadanka na nákup, doklad z registračnej pokladnice, resp. iné doklady/ a pokladničná operácia bola pred vyplatením schválená riaditeľkou školy. 
Súčasne bolo preverené aj vykonanie inventarizácie pokladničnej hotovosti     v súlade s § 29 ods. 3 zák. č. 431/2002 Z.z. o účtovníctve v znení n.p., t.j. najmenej štyrikrát za účtovné obdobie, kde bolo zistené dodržanie zákonnej lehoty. Kontrolnej skupine boli predložené inventarizačné zápisy podpísané 3-člennou inventarizačnou komisiou, ktorej členkou bola aj riaditeľka školy. V priebehu kontroly bola riaditeľka školy upozornená na dodržiavanie § 30 ods. 2 a ods. 3 zák. o účtovníctve v súvislosti s vypracovaním inventúrneho súpisu z inventarizácie pokladne, s uvedením        stavu majetku, čím účtovná jednotka preukazuje vykonanie inventarizácie                  a s vypracovaním inventarizačného zápisu s uvedením výsledku porovnania skutočného stavu majetku so stavom v účtovníctve. 
	V zmysle čl. 15, bodu IV. A - "pokladňa" internej smernice pre vedenie účtovníctva, platnej od 1.1.2011, bol riaditeľkou školy stanovený limit denného zostatku pokladničnej hotovosti vo výške 550,00 €. Kontrolou pokladničných kníh za sledované roky bolo zistené, že limit pokladničnej hotovosti bol viackrát prekročený  /v mesiaci VIII/2011 - 8 krát, v mesiaci  X/2011 - 9 krát, v mesiaci V/2012 -10 krát/. 
Nakoľko rozdiel nad stanovený limit denného zostatku pokladničnej hotovosti nebol odvádzaný na účet do banky, kontrolovaný subjekt postupoval v rozpore s vyššie uvedenou internou smernicou pre vedenie účtovníctva.
	
	Kontrolou dokladov, preukazujúcich čerpanie výdavkov na rutinnú                   a štandardnú údržbu /pol. 635/ bolo zistené, že pre rok 2011 bol rozpočet uvedených  výdavkov schválený v objeme 4.424,00 € a čerpanie bolo vo výške 7.665,66 €,          z toho 3.815,54 € na odstránenie havarijných stavov. Celkové čerpanie výdavkov podľa stredísk bolo nasledovné : ZŠ vo výške 3.153,05 €, MŠ Letná - 692,33 €, MŠ Teplická – 135,00 €, ŠJ ZŠ – 3.685,28 €.  
	Na rok 2012 boli výdavky na rutinnú a štandardnú údržbu rozpočtované          v objeme 13.053,00 € a čerpanie bolo vo výške 14.983,31 €, z toho 3.079,56 € na odstránenie havárií. Čerpanie výdavkov uvedenej položky podľa stredísk bolo nasledovné : ZŠ vo výške 13.965,19 €, MŠ Letná – 3.555,56 €, MŠ Teplická -  251,40 €, ŠJ ZŠ - 290,72 €.	
	Kontrolou bolo zistené, že v hodnotenom období preverovaná organizácia      v rámci uvedenej položky zabezpečila okrem drobných opráv a bežnej údržby, ako  vodoinštalatérske opravy, elektroinštalačné práce, sklenárske práce a iné práce súvisiace s chodom organizácie, aj práce väčšieho rozsahu, vrátane riešenia havarijných stavov,  ako napr. :
- fa č. 12011 v sume 503,40 € - montáž dverí a zárubne v ŠJ
- fa č. 2012011 v sume  357,60 € - oprava kanalizačných rozvodov v MŠ Letná
- fa č. 132011 v sume 2.800,00 € - oprava plynového potrubia v ŠJ 
- fa č. 372011 v sume 815,81 € - oprava radiátorov v ZŠ 
- fa č. 201124 v sume 793,68 € - oprava strechy na telocvični 
- fa č. 622011 v sume 585,16 € - oprava a výmena radiátorov v ZŠ  	
- fa č. 20111202 v sume 400,80 € - oprava osvetlenia v školskej telocvični 
- fa č. 12012 v sume 500,00 € - oprava parkiet v telocvični 
- fa č. 132012 v sume 494,40 € - oprava ÚK v MŠ Letná 
- fa č. 142012 v sume 1.426,56 € - oprava rozvodov ÚK a radiátorov v MŠ Letná 
- fa č. 402012 v sume 3.837,53 € - oprava ÚK v ZŠ 
- fa č. 1121000050 v sume 6.597,60 € - rekonštrukcia telocvične 
 	
	Preverením dokladov, týkajúcich sa vyššie uvedených prác bolo zistené, že  boli zabezpečené  na základe objednávky schválenej riaditeľkou školy. K jednotlivým faktúram boli doložené doklady, súvisiace s realizovanou dodávkou prác /napr.  rozpis  vykonaných prác, súpis použitého materiálu, preberací protokol a i./. Vo viacerých prípadoch nebolo preukázané prevzatie vykonaných prác objednávateľom, na čo bola riaditeľka organizácie upozornená v priebehu výkonu kontroly.  
	Kontrola dodržiavania rozpočtovej klasifikácie preukázala, že v prípade           fa č. 11, 12, 17, 52011, 72011/ 2011 za maliarske práce v objektoch školy boli nesprávne zaradené výdavky na 637004 - všeobecné služby, čím nebolo rešpektované vecné vymedzenie príslušných ekonomických podpoložiek rozpočtovej klasifikácie a tým organizácia nekonala v súlade s metodickým usmernením MF SR č. MF/16786/2007-31 z 8.8.2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové a príspevkové organizácie, štátne fondy, obce a VÚC v znení neskorších zmien a predpisov a podľa ktorého sa predmetné výdavky evidujú na podpoložke 635006 - rutinná a štandardná údržba budov, objektov alebo ich častí.
	
 	Preverením dokladov, preukazujúcich čerpanie výdavkov na ostatné tovary     a služby /pol. 637/ bolo zistené, že pre rok 2011 bol rozpočet  uvedených výdavkov schválený v objeme 60.531,00 € a čerpaný bol vo výške 74.670,57 €. Pre rok 2012 boli predmetné výdavky schválené v objeme 60.504,00 € a čerpané boli vo výške 71.584,21 €.  

V rámci služieb boli zabezpečené rôzne revízie, služby pre výpočtovú techniku, poistenie majetku, odvoz a likvidácia odpadu a iné služby. 	

V súvislosti so zabezpečením služieb má preverovaný subjekt uzatvorené aj dodávateľské zmluvy platné pre hodnotené obdobie, a to :
- Zmluva o vykonávaní pravidelných činností v oblasti PO a BOZP /M.Bojnanský/      s dohodnutou cenou za výkon uvedených činnosti paušálne 100 €+DPH /kvartál. Kontrolou účtovných dokladov bolo zistené, že faktúry obsahovali rozpis poskytnutých služieb a cena za dodané služby bola fakturovaná v súlade so zmluvou / fa č. 1532011, 3352011, 832012, 4372012/.
- Zmluva na zabezpečenie služieb - pranie bielizne pre MŠ Teplická, uzatvorená dňa 28.1.2009 na dobu neurčitú /Tomiservis, BA/. Od pozastavenia svojej činnosti /od 1.10.2011/ pranie bielizne zabezpečovala fy  Agentúra ALK.
- Zmluva o úprave veci - pranie bielizne pre všetky strediská kontrolovaného subjektu
/Agentúra ALK/. Kontrolou účtovných dokladov neboli zistené nedostatky. Služby boli zabezpečené na základe objednávky a fakturované ceny boli v súlade              s cenníkom služieb dodávateľa. K faktúre /č. 201117003, 20117022, 20127003, 2012707 a i./ boli doložené preberacie listy s popisom, počtom bielizne, ceny za kus a prevzatie bielizne bolo potvrdené objednávateľom. 
- Zmluva o odbere, preprave a zneškodnení kvapalného odpadu zo ŠJ uzatvorená dňa 2.5.2012 na dobu neurčitú /Eko-Salmo,s r.o.,BA/. Kontrolou účtovných dokladov neboli zistené nedostatky, k faktúre bolo doložené aj potvrdenie o odbere /fa č. 21106022, 21205069, 21210128/
- Zmluva o poskytovaní deratizačných, dezinsekčných a dezinfekčných služieb, uzatvorená 16.6.2010 na dobu neurčitú /W-DDD s r.o., Bohdanovce n/Trnavou/. Platby za služby boli realizované na základe faktúr /č. 08080512, 0606052012, 07070512/. O vykonaní predmetných služieb bol vystavený Protokol o vykonaní práce v zmysle čl. VI., bod 6.2 predmetnej zmluvy.
- Zmluva o poskytovaní personálnych služieb od 1.3.2012. Za poskytnuté služby  bola dodávateľom fakturovaná suma v zmysle dojednaných podmienok /fa             č. 12006, 12008, 12011 a i./ 
- Zmluva o servise, správe a rozvoji počítačovej infraštruktúry s fy Revay Colsunting s r.o. Stará Turá od 1.4.2012 na dobu neurčitú. Kontrolou účtovných dokladov neboli zistené nezrovnalosti. Ceny za uvedené služby boli fakturované v zmysle predmetnej zmluvy /napr. fa č. 12036, 12052, 12095 a i./. Dohodou medzi zmluvnými stranami bol zmluvný vzťah ukončený k 31.6.2013.	

V súvislosti s čerpaním výdavkov v oblasti služieb bola vykonaná aj kontrola zákonnosti a správnosti postupu pri uzatváraní dohôd o prácach mimo pracovného pomeru a spôsob ich evidencie v súlade s ustanoveniami zákona č. 311/2001 Z.z. Zákonník práce v znení n.p., kde bolo zistené nasledovné :  
	Podľa Organizačného poriadku /pracovnej náplni/, prípravu podkladov pre dohody o prácach mimo pracovného pomeru a vedenie evidencie všetkých predmetných dohôd zabezpečuje zamestnanec, poverený vedením personálnej agendy.
	V r. 2011 predstavovalo čerpanie výdavkov na odmeny za práce mimo pracovného pomeru /ppol. 637027/ čiastku 23.128,09 € a v roku 2012 to bolo vo výške 19.418,02 €.	
Kontrolnej skupine bolo predložených 39 dohôd o prácach vykonávaných mimo pracovného pomeru, uzatvorených pre výkon práce v šk. roku 2011/2012,         z toho 31 dohôd o pracovnej činnosti /DoPČ/, 6 dohôd o vykonaní práce /DoVP/       a 2 dohody o brigádnickej práci študentov /DoBPŠ/. Pre šk. rok 2012/2013 bolo uzatvorených 22 dohôd o prácach vykonávaných mimo pracovného pomeru, z toho 21 DoPČ a 1 DoBPŠ.   
Kontrolou obsahu DoPČ bolo zistené, že boli uzatvorené na výkon práce ako  krúžková činnosť, správca počítačovej siete, záhradnícke práce, výučba náboženskej výchovy, obsluha výmenníkovej stanice, práce pomocnej kuchárky pri zastupovaní počas PN a iné práce. Kontrolou predmetných dohôd neboli zistené nedostatky        a obsahovali požadované náležitosti v zmysle § 228a bod 2/ ZP.
Na základe predložených dokladov bol zistený nedostatok v tom, že kontrolovaná organizácia uzatvorila so svojím zamestnancom vo funkčnom zaradení " ekonóm školy", DoPČ s dojednanou pracovnou úlohou "práca v pokladni v ŠJ" na dobu určitú, a to :
- od 1.1.2011 do 30.6.2011 - 102,00 €/mesiac
- od 1.7.2011 do 30.6.2012 - 102,00 €/mesiac
- od 4.7.2012 do 30.6.2013 - 102,00 €/mesiac 
- od 1.4.2013 do 31.7.2013 - 200,00 €/mesiac, platná súbežne s predchádzajúcou DoPČ a písomne ukončená k 4.7.2013 z dôvodu nástupu na materskú dovolenku.  Dojednaná pracovná úloha bola súčasne stanovená v rámci platnej pracovnej náplne  zo dňa 30.6.2010. Uvedený nedostatok bol prerokovaný s riaditeľkou školy v priebehu vykonávania kontroly s poukazom na dodržiavanie súvisiacich právnych predpisov.
Preverením  DoVP bolo preukázané, že tieto boli uzatvorené v súlade s § 226 ZP s vymedzením pracovnej úlohy, dohodnutej odmeny, doby na výkon pracovnej úlohy a dohody boli uzatvorené najskôr deň pred dňom začatia výkonu práce.  Jednalo sa o zabezpečenie prác ako upratovanie priestorov MŠ Teplická, pedagogická práca na I. stupni, práca vychovávateľky v ŠKD a iné práce. 
	Pre sledované obdobie boli uzatvorené DoBPŠ na zabezpečenie krúžku španielskeho jazyka a nemeckého jazyka  v súlade s § 227 a § 228 ZP.
	Podľa § 224 ods.2, písm. d/ ZP je zamestnávateľ povinný viesť evidenciu  uzatvorených dohôd o prácach vykonávaných mimo pracovného pomeru v poradí,     v akom boli uzatvorené. Preverením uvedeného bolo zistené, že organizácia zaevidovala všetky uzatvorené dohody, avšak dohody č. 7,8,10/2011                          a č.  5,9,11/2012  boli zaevidované mimo poradia svojho uzatvorenia. Súčasne bolo  zistené, že po zmene zamestnanca na danom úseku činnosti bola evidencia dohôd, uzatvorených v roku 2013 vedená v súlade s príslušným znením ZP. 
V súvislosti s kontrolou uzatvorených dohôd o prácach vykonávaných mimo pracovného pomeru bolo zistené, že zamestnancovi vo funkčnom zaradení "ekonóm školy" bol neoprávnene priznaný príplatok za riadenie, a to v čase od 1.9.2012 do 31.12.2012 vo výške 30,00 €/mesiac a od 1.1.2013 vo výške 45,00 €/mesiac. Podľa  § 8 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení n.p., "vedúcemu zamestnancovi patrí príplatok za riadenie". Kontrolnej skupine bola predložená platná pracovná náplň dotknutého zamestnanca zo dňa 30.6.2010,          v ktorej nebola vymedzená jeho riadiaca činnosť, čím kontrolovaný subjekt konal        v rozpore s citovanou právnou normou. Zistený nedostatok bol prerokovaný s riaditeľkou školy počas výkonu kontroly. Nakoľko dotknutá zamestnankyňa organizácie je v súčasnosti na materskej dovolenke, bola riaditeľka organizácie požiadaná o dodržiavanie príslušných právnych noriem v uvedenej oblasti.

Preverením dodržiavania postupu pri verejnom obstarávaní tovarov, služieb   a prác v súlade so zákonom č. 25/2006 Z.z. o verejnom obstarávaní v znení n.p. bolo zistené nasledovné : 
	Kontrolovaný subjekt má k citovanému zákonu vydanú internú smernicu          s platnosťou od 1.10.2010. V predmetnej smernici nebol vymedzený finančný limit, kedy pri metóde zadávania zákazky s nízkou hodnotou nebude organizácia vykonávať prieskum trhu pri obstarávaní tovaru, služieb a prác. Následne                  z uvedeného vyplýva, že kontrolovaná organizácia bola povinná pri obstarávaní tovaru, služieb a prác postupovať v súlade s vyššie citovanou zákonnou normou, čo nebolo dodržané ani v jednom prípade a obstarávanie bolo zabezpečené priamym zadaním. 
	S účinnosťou od 1.5.2012 bola riaditeľkou školy schválená vnútorná smernica v zmysle novely č. 58/2011 k zákonu o verejnom obstarávaní, s vymedzením zákaziek a výšky finančného limitu, kedy kontrolovaná organizácia nebude pri použití metódy zadávania zákazky s nízkou hodnotou vykonávať prieskum trhu.
  	Kontrolou dokladov bolo preukázané, že preverovaný subjekt postupoval         v zmysle vyššie uvedeného pri zabezpečení prác : "oprava a údržba telocvične", realizované v XI/2012 vo výške 6.597,60 € /fy Janstav s r.o./. Práce boli zabezpečené v rámci projektu "Podpora športových aktivít pre žiakov i širokú verejnosť", na ktoré bola škole poskytnutá dotácia z BSK vo výške 5.000,00 €           a dofinancovanie poskytol zriaďovateľ. V súvislosti s uvedenými prácami boli ku kontrole doložené 3 cenové ponuky, záznam z prieskumu trhu a fakturovaná suma za vykonané práce bola v súlade s cenovou ponukou uchádzača. Ďalej bolo zistené, že nákup školského nábytku /fa č. 534120308, 2012020282/ nebol zabezpečený            v procese verejného obstarávania, ale priamym zadaním. 

Kontrolou dokladov, preukazujúcich výkon finančnej kontroly v rámci výdavkov v hotovosti a bezhotovostne v súlade so zákonom č. 502/2001 Z.z. o finančnej kontrole a vnútornom audite a internej smernici k citovanému zákonu, platnej od 1.9.2010 neboli zistené nedostatky. Predbežná a priebežná finančná kontrola bola vykonaná povereným zamestnancom školy s preukázaním na doklade súvisiacom    s pripravovanou finančnou operáciou. 
Od 1.3.2012 nadobudol účinnosť zákon č. 69/2012, ktorý mení a dopĺňa zákon č. 502/2001 Z.z., upravujúci v § 9 a v § 10 spôsob vykonania finančnej kontroly. Preverením bolo zistené, že organizácia nemá vypracovanú internú smernicu            k vyššie uvedeným zákonným zmenám a nezabezpečila výkon finančnej kontroly pri použití finančných prostriedkov v súlade s týmito zmenami. 

Vykonanou kontrolou čerpania výdavkovej časti rozpočtu boli v kontrolovanej organizácii zistené nedostatky, poukazujúce na nesúlad so zákonom č.25/2006 Z.z. o verejnom obstarávaní, v znení n.p. a zákonom č. 502/2001 Z.z. o finančnej kontrole a vnútornom audite v znení n.p.. Z uvedeného dôvodu bola riaditeľka kontrolovanej  organizácie požiadaná o spracovanie návrhu opatrení na odstránenie zistených nedostatkov ktoré sú zapracované v návrhu uznesenia k správe s kontroly.

k bodu 3/

	Podľa § 6 ods. 3, zákona č.431/2002 Z.z. o účtovníctve v znení n.p. je účtovná jednotka povinná vykonávať inventarizáciu majetku a záväzkov v súlade s § 29         a § 30 citovaného zákona. Na vykonanie inventarizácie v ZŠ s MŠ Riazanska 75, vydala riaditeľka školy dňa 11.11.2011 Príkaz č. 2/2011 na vykonanie dokladovej inventarizácie majetku, zásob, záväzkov, pohľadávok a rozdielu majetku a záväzkov k 31.12.2011 s následným vysporiadaním rozdielov do 15.1.2012 a na základe príkazu riaditeľky č. 2/2012 vydaného dňa 1.11.2012 bola vykonaná riadna dokladová a fyzická inventarizácia s vysporiadaním rozdielov do 15.1.2013. U majetku hmotnej a nehmotnej povahy sa mala vykonať fyzická inventúra a pri záväzkoch, rozdieloch majetku a záväzkov dokladová inventúra. Úlohou bolo zistiť stav majetku, jeho udržiavanie, zabezpečenie ochrany a odsúhlasenie skutočne evidovaného majetku s účtovným stavom. Majetok preverovanej organizácie je v účtovníctve členený na analytických účtoch podľa zdrojov financovania na vlastný, zverený a cudzí. Je vedený v podpornom programe podľa zdrojov financovania, názvu, nadobúdacej ceny, dátumu obstarania, podľa stredísk a jeho uloženia. Podľa doby použiteľnosti a ceny sa člení na dlhodobý a krátkodobý majetok. Obstaranie dlhodobého majetku je v účtovníctve vedené na analytických účtoch podľa jednotlivých investičných akcií schválených v rozpočte. Pozemky sú na analytických účtoch vedené v členení na vlastné a zverené. Pohľadávky organizácia vedie na analytických účtoch podľa ich druhu a záväzky podľa jednotlivých subjektov. Drobný hmotný majetok a materiál na sklade CO organizácia sleduje na podsúvahových účtoch. K vykonaniu uvedených príkazov boli vymenované čiastkové inventarizačné komisie v počte tri, pre MŠ Letná, pre MŠ Teplická a pre ŠJ Riazanská a výdajňa stravy Letná a ústredná inventarizačná komisia pre ZŠ Riazanská. Termín ukončenia inventarizácie bol určený na 16.12.2011 a v druhom prípade na 15.12.2012. Pri kontrole na mieste bola zistená skutočnosť, že dokladová inventarizácia bola realizovaná v oboch rokoch k 31.12. Tento nesúlad termínov pre budúce roky je nutné upraviť v zmysle zákona č. 431/2002 Z.z. o účtovníctve. Výkon fyzickej inventarizácie prebiehal v termíne od 1.11.2012 do 15.12.2012, nakoľko pred záverom roka učitelia ukončujú kalendárny rok a odchádzajú na dovolenky. Zistené rozdiely boli vyrovnané do 15.1.2013, tak ako určuje čl. 2 Smernice o inventarizácii. Na základe predloženia inventúrnych súpisov ÚIK porovnala inventovaný stav so stavom v hlavnej knihe a súvahe a nezistila žiadny rozdiel.
	Kontrolná skupina za kontrolované obdobie vykonávala zisťovanie kombinovanou kontrolou, t.j. štúdiom predložených dokladov súvisiacich s predmetom kontroly, porovnaním údajov v inventúrnych súpisoch s údajmi v hlavnej knihe a fyzickým stavom, kde bolo zistené že k 31.12.2012 sú pravidelne mesačne vykonávané zápisy podľa stredísk a účtov. Na ZŠ s MŠ Riazanská je spracovaný Návrh na vyradenie a likvidáciu prebytočného alebo neupotrebiteľného majetku, v ktorom je uvedených 127 položiek. Riaditeľke organizácie bolo odporučené zariadiť likvidáciu vyradeného majetku v zmysle zákona č.431/2002 Z.z. o účtovníctve v znení n.p. 
Vzhľadom na vyššie uvedené, kontrolná skupina konštatuje, že stav na preverovanom úseku činnosti je na požadovanej úrovni, t.j. organizácia vedie evidenciu majetku prehľadne, v časovom slede a v členení na jednotlivé strediská na majetok vlastný a zverený a vykonané inventarizácie boli v súlade s príslušnými právnymi normami. Určitým nedostatkom je nelikvidovanie vyradeného majetku a nedodržanie termínu ukončenia inventarizácie k 31.12. príslušného roka, určené príkazom riaditeľky školy. Pri prerokovaní protokolu z uskutočnenej kontroly na ZŠ s MŠ Riazanská uvedené nedostatky boli s riaditeľkou ZŠ s MŠ prejednané a bolo  dohodnuté, že v uvedenej oblasti zjedná nápravu. 

Záver:

Kontrolou hospodárenia rozpočtovej organizácie Základná škola s materskou školou Riazanská 75, ktorá bola zameraná na príjmovú a výdavkovú časť rozpočtu, vrátane evidencie a inventarizácie majetku a súvisiacich vnútroorganizačných noriem, za kontrolované obdobie rokov 2011 a 2012, boli zistené nedostatky, ktoré  mali za dôsledok vypracovanie protokolu z predmetnej kontroly.
Riaditeľka organizácie na základe prerokovania výsledkov kontroly a vyjadrenia sa k nim, navrhla opatrenia na nápravu, ktoré boli útvarom kontroly akceptované a zapracované do návrhu uznesenia k správe z kontroly predloženej na rokovanie MZ MČ B-NM. Nedostatky menšej závažnosti boli v priebehu výkonu kontroly odstraňované s odporučením venovať uvedenej problematike v budúcom období zvýšenú pozornosť.
Kontrolou zistený stav súvisel vo vysokej miere s riadením ekonomického úseku školy a personálnymi zmenami, ktoré boli na tomto úseku činnosti uskutočnené z dôvodu odchodu ekonómky na materskú dovolenku v priebehu kontrolovaného obdobia. Napriek uvedenému kontrolná skupina oceňuje aktívny prístup riaditeľky školy pri riešení zistených nedostatkov.